open-index/open-wikipedia-markdown huggingface dataset:
Kronos Quartet (albumi)

**Kronos Quartet** on yhdysvaltalaisen jousikvartetti Kronos Quartetin albumi, joka julkaistiin vuonna 1986 levymerkillä Nonesuch. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kronos Quartet
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello

## Aiheesta muualla
* ''Kronos Quartet'' discogs.com -sivustolla
Eugenio Perego

**Eugenio Perego** (28. elokuuta 1876 Milano – 26. helmikuuta 1944 Rooma) oli italialainen mykkäelokuvien ohjaaja.

Peregon elokuvaura alkoi torinolaisten tuotantoyhtiöiden käsikirjoittajana. Hän työskenteli myöhemmin muun muassa Milano Filmsin ohjaajana ja teki Pina Menichellin kanssa melodraaman *[[La storia di una donna]]* (”Erään naisen tarina”, 1920). 1920-luvulla Perego ohjasi Napolissa useita Leda Gysin tähdittämiä elokuvia paikalliselle Lombardo Filmille.

## Elokuvia
* *[[Il padrone delle ferriere]]*, 1919
* *[[La storia di una donna]]*, 1920

## Aiheesta muualla
*
Isotooppileimaus

**Isotooppileimaus** on kemiassa, biokemiassa, lääketieteessä ja geotieteissä käytettävä tekniikka, jolla tutkitaan tietyn atomin isotoopin käyttäytymistä esimerkiksi kemiallisessa reaktiossa tai biologisissa systeemeissä. Isotooppileimauksella on useita käyttökohteita esimerkiksi reaktiomekanismien, yhdisteiden biosynteesin ja lääkeaineiden metabolian tutkimisessa.  

## Isotooppileimauksen käyttö kemiassa ja biokemiassa

Tyypillisiä isotooppileimauksen käyttökohteita kemiassa ja biokemiassa ovat reaktioiden mekanismien selvittäminen, proteiinitutkimus, substraatin ja entsyymien välisten vuorovaikutusten tutkiminen ja lääkeaineiden metaboliittien muodostumisen tutkiminen. Tämä suoritetaan kokeilla, joissa käytetään yhdisteitä, joista jokin stabiili isotooppi on korvattu radioaktiivisella isotoopilla. Tyypillisiä korvattuja atomeja ovat vedyn protiumisotoopin korvaaminen deuteriumilla, 13C-isotoopin korvaaminen 14C-isotoopilla ja 15N-isotoopin korvaaminen 13N-isotoopilla.

Isotooppileimauksen käyttö mekanismien selvittämiseen perustuu siihen, että reaktion jälkeen isotoopin asema tuotemolekyylissä tai jakautuminen tuotemolekyylin kesken voidaan selvittää ja näin päätellä reaktion mekanismi. Käytettyjä menetelmiä ovat muun muassa massaspektroskopia, NMR-spektroskopia, infrapunaspektroskopia tai radioaktiivisen hajoamisen mittaamiseen perustuvat menetelmät.

Isotooppileimauksen avulla on selvitetty muun muassa esteröintireaktioiden, esterien hydrolyysin, Fischerin indolisynteesin ja Claisen-toisiintumisen mekanismit.

## Lähteet
The Hangman’s Beautiful Daughter

**The Hangman’s Beautiful Daughter** on The Incredible String Bandin albumi, joka julkaistiin vuonna 1968 levymerkillä Elektra Records.

## Kappaleet
Kaikki kappaleet on säveltänyt Robin Williamson, ellei toisin mainita.

### A-puoli
# 
# 
# 
# 

### B-puoli
# 
# 
# 
# 
# 
# 

## Kokoonpano
* Robin Williamson – tinapilli, kitara, laulu, mandoliini, ud, gimbri, piano, munniharppu huilu, lyömäsoittimet, panhuilu, chahanai, water harp, huuliharppu
* Mike Heron – kitara, laulu, sitar, urut, dulcimer, cembalo
* Dolly Collins – pilliurut, piano
* David Snell – harppu
* Licorice McKechnie – laulu, zill
* Richard Thompson – laulu (kappale "The Minotaur's Song")
* Judy Dyble – laulu (kappale "The Minotaur's Song")

## Arviot
* Allmusic:  

## Lähteet

## Aiheesta muualla
* ''The Hangman's Beautiful Daughter'' discogs.com -sivustolla
Moskovan katurata

**Moscow Street Circuit** tai **Moskovan katurata** on katuradan tyyppinen rata, joka valmistettiin vuodeksi 2015 Formula E -sarjan osakilpailua varten. Rata sijaitsi Moskovassa Venäjällä. Radalla kilpailtiin ensimmäistä ja toistaiseksi viimeistä kertaa 6. kesäkuuta 2015, koska kisajärjestäjien kanssa ei päästy sopuun katujen sulkemisesta kilpailun ajaksi.

## Voittajat
### Formula E

## Lähteet

## Aiheesta muualla
*Kartta ja radan historiaa
Heathers

**Heathers** on vuonna 1988 ensi-iltansa saanut Michael Lehmannin ohjaama satiirinen musta komedia. Elokuva kertoo Heather-nimisten suosittujen tyttöjen ryhmästä kuvitteellisessa ohiolaisessa koulussa. 

Elokuva sai parhaan elokuvakäsikirjoituksen Edgar-palkinnon ja parhaan esikoiselokuvan Film Independent Spirit Awards -palkinnon. Vaikka elokuva ei menestynyt elokuvateattereissa, siitä on tullut myöhemmin kulttiklassikko.  Vuonna 2006 elokuva saavutti viidennen sijan Entertainment Weekly -lehden viidenkymmenen parhaan high school -elokuvan listalla ja vuonna 2008 elokuva oli sijalla 412 Empire-lehden kokoamalla 500 kaikkien aikojen parhaan elokuvan listalla.

Vuonna 2010 elokuvasta sovitettiin musikaali *Heathers: The Musical*, jonka ohjasi Andy Fickman.

## Juoni
Ohiolaisessa pikkukaupungissa sijaitsevassa Westerbergin lukiossa valtaa käyttää kolmen kauniin ja ylimielisen tytön muodostama jengi, joka kutsuu itseään nimellä Heathers. Veronica (Winona Ryder) pyrkii osaksi Heathers-ryhmää, vaikka ei olekaan aina samaa mieltä asioista heidän kanssaan. Kun kouluun tulee uusi kapinallinen oppilas Jason Dean (Christian Slater), hän saa Veronican kyseenalaistamaan entistä enemmän Heathersien käytöstä. Veronica ja J.D. päättävät kostaa Heatherseille ja päätyvät murhaamaan ensimmäisenä johtavan Heatherin (Kim Walker) ja myöhemmin kaksi muuta suosittua opiskelijaa. Veronica ja J.D. lavastavat murhat itsemurhiksi. Kuolemilla on odottamattomia seurauksia, kun sekä itsemurhien että kuolleiden opiskelijoiden suosio vain kasvaa.

## Näyttelijät

## Tuotanto
Elokuvan käsikirjoittaja Daniel Waters halusi alun perin Stanley Kubrickin ohjaavan elokuvan. Veronican rooliin suunniteltiin muun muassa Jennifer Connellya ja Justine Batemania, kun taas Heather Chandlerin rooliin valittu Heather Graham kieltäytyi roolista. 

## Vastaanotto
Elokuva on saanut hyvän vastaanoton. Rotten Tomatoes -sivuston mukaan 43 arvostelun perusteella kriitikoiden arvosteluista 95 prosenttia oli myönteisiä. Elokuva-arvosteluja keräävän Metacritic-sivuston mukaan 19 arvostelun perusteella laskettuna kriitikoiden arvosteluista 73 prosenttia oli myönteisiä.

*[[The New York Times]]in* kriitikot valitsivat *Heathersin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Hirvilammi (Hämeenlinnan Longankulma)

**Hirvilammi** on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 14 hehtaaria ja sen pituus on 600 metriä ja leveys 450 metriä. Siihen laskee viisi suo-ojaa suon ojitetulta puoliskolta. Järven luusua sijaitsee järven lounaisrannalla, josta saa alkunsa 1,2 kilometriä pitkä laskuoja Pitkäjärveen. Oja alittaa matkallaan valtatien 10.

Järven rantaviiva on 1,7 kilometriä pitkä ja sen ranta on pääosin suomaastoa, mutta järven eteläranta päättyy moreenipohjaiseen metsämaastoon. Rannoille on rakennettu loma-asunto, jolle johtaa tie valtatieltä 10. Noin 350 metrin päässä sijaitsee Pikku Hirvilammi.

## Lähteet
Ed McKeever

**Edward Daniel "Ed" McKeever**, MBE (s. 27. elokuuta 1983 Bath) on brittiläinen ratameloja ja olympiavoittaja. 173 senttimetriä pitkä ja 79 kilogrammaa painava McKeever edustaa Bradford on Avon Canoe Clubia ja kilpailee kajakkiyksikön 200 metrillä.

McKeever voitti kultaa kajakkiyksikön 200 metriltä vuoden 2012 kesäolympialaisista Lontoosta. MM-kilpailuista hän on saavuttanut yhden kullan, kaksi hopeaa ja kaksi pronssia. Mitaleista yksi kulta, yksi hopea ja yksi pronssi on tullut henkilökohtaiselta 200 metriltä. EM-kilpailuista McKeever on saavuttanut yhden kullan, yhden hopean ja kaksi pronssia, jotka kaikki ovat tulleet henkilökohtaisesta kilpailusta. Vuoden 2015 Euroopan kisoista hän saavutti pronssia 200 metriltä.

McKeeveristä tuli brittiläisen imperiumin ritarikunnan jäsen (MBE) uutenavuotena 2013. Hänet tunnetaan lempinimellä *The Usain Bolt of the Water* ().

## Lähteet
Rixton

**Rixton** on englantilainen vuonna 2012 perustettu popyhtye, joka koostuu neljästä jäsenstä. Yhtyeen manageri on Scooter Braun. Yhtyeen nimi oli alun perin *Relics*. Rixtonin muodostavat Jake Roche, Charley Bagnall, Danny Wilkin ja Lewi Morgan.

## Historiaa
Vuonna 2012 perustettu Rixton julkaisi ensimmäisen albuminsa, *Let the Roadin*, maaliskuussa 2015. Singlejä yhtye on julkaissut kolme, vuonna 2014 julkaistut *[[Me and My Broken Heart]]* ja *Wait on Me* sekä vuonna 2015 julkaistu, Let the Roadillakin mukana oleva *Hotel Ceiling*. Rixtonin todennäköisesti tunnetuin kappale on maaliskuussa 2014 julkaistu *Me and My Broken Heart*, joka oli Skotlannin ja Britannian singlelistan ykkönen ja Suomen virallisen listan 13:s.

## Jäsenet
*Jake Roche – laulu ja rytmikitara 
*Charley Bagnall – kitara ja taustalaulu
*Danny Wilkin – basso, koskettimet ja taustalaulu
*Lewi Morgan – rummut ja joskus taustalaulu

## Diskografia
### Albumit
* *Let the Road* (2015)

### EP:t
* Me and My Broken Heart EP (2014)
* Woah (2019)

### Singlet
* *Me and My Broken Heart* (2014)
* *Wait on Me* (2014)
* *Hotel Ceiling* (2015)
* *We All Want the Same Thing* (2015)
* *Sorry to Interrupt* (feat. Jessie J and Jhené Aiko) (2015)
* *Mama’s House* (2019)

## Lähteet
Pitkälammi

**Pitkälammi** on Suomessa yleinen paikannimi. OIVA-tietopalvelussa on Pitkälammi-nimisiä järviä 12 kpl.

## Järvet
*Pitkälammi, järvi Asikkalassa
*Pitkälammi, järvi Hattulassa  
*Pitkälammi, järvi Kuhmoisissa  
*Pitkälammi, järvi Lopen Hiirijärvellä
*Pitkälammi, järvi Lopen Karhulankulmalla
*Pitkälammi, järvi Lopen Räyskälässä
*Pitkälammi, järvi Lopen Vojakkalassa
*Pitkälammi, järvi Nokialla  
*Pitkälammi, järvi Orivedellä  
*Pitkälammi, järvi Salossa  
*Pitkälammi, järvi Tammelan Kaukolassa
*Pitkälammi, järvi Tammelan Suojoella
*Pitkälammi, järvi Urjalassa

## Lähteet

## Katso myös
* Pitkälampi
Koti-Lappi

**Koti-Lappi** on Kemijärvellä, Pelkosenniemellä, Savukoskella ja Sallassa ilmestyvä paikallislehti, jota julkaisee Hilla Group Oyj. 

Lehti ilmestyy kerran viikossa keskiviikkoisin. Printti- ja verkkolehteä tilataan myös aktiivisesti levikkialueen ulkopuolelle. Lehden verkkosivustolla julkaistaan sisältöjä päivittäin. Verkossa on saatavilla myös näköislehti.  

Lehti käsittelee neljän itsenäisen kunnan päätöksentekoa, kulttuuria ja tapahtumia. Se toimii kolmen tunturikeskuksen, Pyhä-Luoston, Suomun ja Sallan, laajojen erämaa-alueiden, poroelinkeinon, metsätalouden, joki- ja järviseutujen, kansallispuistojen sekä kasvavan matkailun seutukunnassa, mikä määrittää osaltaan sisältöjä.  

*Koti-Lappi* tuottaa normaalin julkaisutoimintansa lisäksi teemanumeroita, kuten *Kemijärvi News* -matkailulehteä kaksi kertaa vuodessa. 

## Historia
Lehden juuret ovat vuonna 1957 perustetussa *Koillis-Lapissa*. *Koillis-Lappi* yhdistyi *Kotikymppi*-nimisen lehden kanssa, jolloin lehden nimeksi tuli *Koti-Lappi*. Lehti on ilmestynyt nimellä *Koti-Lappi* vuodesta 2012 alkaen.  Alma Media myi lehden vuonna 2015 SLP Kustannus Oy:lle, joka oli jo aiemmin ostanut Alma Median lehtiliiketoiminnan Kainuussa.   

Vuonna 2021 KPK Yhtiöt hankki SLP:n omistukseensa. Yhtiö vaihtoi nimensä Hilla Groupiksi myöhemmin samana vuonna. Hilla Groupiin kuuluvat Lapin lehdistä *Koti-Lapin* lisäksi *Luoteis-Lappi*, *Kittilälehti*, *[[Enontekiön Sanomat]]*, *Sompio*, *[[Inarilainen]]*, Saariselän Sanomat*,* *LeviNyt* ja *Meän Tornionlaakso*.

Koti-Lappi muuttui kokonaan tilattavaksi julkaisuksi tammikuussa 2025. Vaikka ilmestymisalueellaan lehti oli aikaisemmin niin sanottu mainosrahoitteinen ilmaisjakelu, oli verkkosivujen sisältö maksullista ja vain tilaajille. Sen painos ilmaisjakeluna oli 10 000–11&nbsp;000 kappaletta. Kaupunkilehti-statuksestaan huolimatta lehdellä oli historiansa takia jo tuolloin paikallislehden identiteetti. Lukijakunta suhtautui julkaisuun ilmaisjakelunakin koillisen ja itäisen Lapin äänenkannattajana.

## Toimitus
*Koti-Lapin* toimitus on Kemijärven keskustassa. Lehti painetaan Kalevan painossa Oulussa. Lehden vs. päätoimittaja on Terttu Pohtila. Lisäksi toimitukseen kuuluu yksi vakituinen toimittaja.

## Päätoimittajat
**Koillis-Lappi (1957–2011)**
* Antti Laakso  (1957–1983)
* Jorma Korhonen
* Henna Jartti
* Mauno Virtanen
* Anita Seppänen (1999–2009)
* Antti Kokkonen (2009–2011, Lapin Kansan päätoimittajan työn ohessa)

**Koti-Lappi (2012–)**
* Sami Kasurinen (2011– toukokuu 2021)
* Esa Keskinen (2021– marraskuu 2024)

## Lähteet
Pitkäjärvi (Hämeenlinna)

**Pitkäjärvi** on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 36 hehtaaria ja sen pituus on 1,3 kilometriä ja leveys 500 metriä. Siihen laskee viisi suo- tai metsäojaa, joista yksi on Hirvilammi laskuoja. Järven luusua sijaitsee järven lounaisrannalla, josta saa alkunsa 1,2 kilometriä pitkä laskuoja Myllyjärveen..

Järven rantaviiva on 3,8 kilometriä pitkä ja sen ranta on pääosin moreenipohjaista metsämaastoa, joskin kolmessa kohtaa on rannassa suomaata. Järvessä on kaksi saarta ja se on hyvin kivinen. Rannoille on rakennettu neljä loma-asuntoa, joille johtaa tiet Lietsasta tai valtatieltä 10.

## Historia
Vuoden 1884 Senaatin kartastossa järvi nimenä luki "Pitkäjärvi", mutta silloin järvi oli nykyistä pitempi. Selkeimmät erot nykykarttoihin löytyvät rantaviivassa, tulo-ojan suu ei enää ole pitkä lahti, kun järven luoteispää ei työnny leveänä pitkälle, kun eteläpään lahdet ovat suoristuneet ja järvi on ympäristön mäkiin nähden lyhentynyt. Myös koillisrannan pullea keskikohta on ohentunut ja sen paikalla on suota. Senaatin karttaan on yleensä merkitty suuret saaret, mutta nykyjärven pohjoispään saari puuttuu. Näiden erojen vuoksi on mahdollista, että järven vedenpintaa olisi tämän jälkeen laskettu.

## Lähteet
Eirik Verås Larsen

**Eirik Verås Larsen** (s. 26. maaliskuuta 1976 Flekkefjord) on norjalainen ratameloja ja olympiavoittaja. 182 senttimetriä pitkä ja 80 kilogrammaa painava Verås Larsen edustaa Flekkefjord KK:ta. Hän kilpailee kajakeilla.

## Ura
Verås Larsen saavutti ensimmäisen olympiakultansa kajakkiyksikön 1 000 metriltä vuoden 2004 kesäolympialaisista Ateenasta. Noista kisoista hän saavutti myös pronssia kajakkikaksikosta. Vuoden 2008 kesäolympialaisista Pekingistä Verås Larsen saavutti hopeaa kajakkiyksikön 1 000 metriltä, ja vuoden 2012 kesäolympialaisista Lontoosta hän saavutti uransa toisen olympiakullan samasta luokasta.

Verås Larsen on saavuttanut MM-kilpailuista kolme kultaa, yhden hopean ja kaksi pronssia. Mitaleista kaksi kultaa ja molemmat pronssit ovat henkilökohtaisilta matkoilta. EM-kilpailuista Verås Larsen on saavuttanut peräti seitsemän kultaa, yhden hopean ja yhden pronssin. Mitaleista kolme kultaa ja yksi hopea ovat henkilökohtaisilta matkoilta. Verås Larsenilla on myös kaksi maratonmelonnan kajakkikaksikon maailmanmestaruutta.

## Muuta
Verås Larsenin vaimo Mira Verås Larsen on itsekin meloja. Hän toimi Norjan lipunkantajana vuoden 2012 kesäolympialaisten avajaisissa. Eirik toimi lipunkantajana samojen kisojen päättäjäisissä. Mira Verås Larsenin isoisoisä on voimistelun olympiavoittaja Osvald Falch.

## Lähteet
Suomen tulevaisuus

**Suomen tulevaisuus** on  suomalainen tiedesarja, jonka on luonut Franck Media. *Suomen tulevaisuuden* pilottijakso esitettiin MTV3-kanavalla 29.3.2015. Ensimmäinen tuotantokausi alkoi tammikuussa 2016 ja toinen vuonna 2017. Tiedesarjan on tuottanut Michael Franck ja sen juontaa professori Howard Jacobs. Sarjan käsikirjoittaa ja ohjaa Nina Pulkkis. Sarjassa tutustutaan niihin toimijoihin, teknologioihin ja innovaatioihin, joiden voimalla Suomen tulevaisuutta rakennetaan. Sarjan kehittämistä jatkaa Parad Media -konserniin kuuluva Smidig Media. Ohjaajana ja käsikirjoittajana jatkaa Nina Pulkkis.

## Lähteet
* http://suomentulevaisuus.com/
* http://www.katsomo.fi/#!/jakso/33004009/mtv-doc/448940/mtv-doc-suomen-tulevaisuus
* http://www.biotalous.fi/mtv-doc-suomen-tulevaisuus-tiedesarjan-pilottijakso-29-3/
* http://www.biotalous.fi/biotalous-toivo-ja-hehkutus/
* http://www.mtk.fi/ajankohtaista/uutiset/paauutinen/fi_FI/suomentulevaisuus/

## Aiheesta muualla
* Parad Media
Myllyjärvi (Hämeenlinnan Lietsa)

**Myllyjärvi** on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 40 hehtaaria ja sen pituus on 950 metriä ja leveys 800 metriä. Siihen laskee neljä suo-ojaa, joista yksi on Pitkäjärven laskujoki. Järven luusua sijaitsee järven etelärannalla, josta saa alkunsa 3,6 kilometriä pitkä Jokiniitunjoki. Joki on padottu Myllylammi, Nyypakanlammi, Onkilammi, Pernunjärvi, Pikku Hirvilammin kohdalta.

Järven rantaviiva on 4,8 kilometriä pitkä ja sen ranta on pääosin moreenipohjaista metsämaastoa. Kolmessa kohdassa rannat ovat soistuneita. Järvi on kivinen ja siinä on kolme suurta saata, joista yhtä kutsutaan Leppisaareksi. Näiden lisäksi on 10 pikkusaarta tai luotoa. Muualle paitsi järven länsirannalle on rakennettu loma-asuntoja, joille johtaa tiet valtatieltä 10 tai kantatieltä 54.

## Historia
Vuoden 1884 Senaatin kartastossa järvi nimenä luki "Myllyjärvi". Kun Senaatin kartaston rantaviivaa vertaa nykykarttojen rantaviivaan, huomaa niissä selviä eroja. Palsanlahti on nykyään pyöreä ja lyhyt, kun se Senaatin kartastossa oli pitkä ja terävän muotoinen. Syvän lahden paikalla on nykyään avosuota. Nykykartan niemi nimeltään Pitkäpussi puuttui Senaatin kartassa ja se tilalla oli pyöreä saari. Järven vastarannalla oli Senaatin kartassa lyhyt niemi ja pyöreä saari. Nykykartan niemi on leveä ja saaren tilalla on useita saaria, jotka muodostavat ketjun järven ylitse. Selvä ero löytyy nykisen kartan Kivennokan kohdalla. Voidaan pitää selvänä, että järven vedenpintaa on jossakin vaiheessa laskettu.

## Lähteet
Jamar Dixon

**Jamar Dixon** (s. 5. kesäkuuta 1989 Ottawa, Kanada) on jamaikalais-kanadalainen jalkapalloilija, joka edustaa Veikkausliigassa pelaavaa FF Jaroa. Pelipaikaltaan Dixon on puolustava keskikenttäpelaaja.

## Ura
Dixon siirtyi kotimaastaan vuonna 2013 Ruotsin neljänneksi korkeimman sarjatason BW 90 IF:ään, jossa pelasi kolme ottelua ja teki kaksi maalia. Kaudeksi 2014 Dixon siirtyi Kakkoseen Tornion Pallo -47:n riveihin. Hän pelasi seuran paidassa viisi ottelua tehden yhden maalin. Vuoden 2014 syyskuussa Dixon siirtyi Ykkösen JIPPOon, jossa hän pelasi loppukauden aikana neljä ottelua.

Tammikuussa 2015 Dixon siirtyi testin jälkeen Veikkausliigan FF Jaroon.

## Muuta
Dixonin vahvuuksiin kuuluu hyvä joukkuepelaamisen taito. Hänen heikkouksiaan on muun muassa vaatimaton potkutekniikka. Nuoruudessaan Dixon on harrastanut jääkiekkoa.

## Lähteet

## Aiheesta muualla
* 
* Jamar Dixon Jaron sivuilla
Pikku Hirvilammi

**Pikku Hirvilammi** on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lampi on 80 metriä pitkä ja 40 metriä leveä suolampi Hirvilamminsuon keskellä. Vatkaa lähimmälle kivennäismaalla olevaan metsään on 100 metriä ja etäisyys Hirvilammille on yli 350 metriä. Lampeen ei tule suo-ojia eikä siitä lähde laskuojia.

## Lähteet
Kukka- ja lintumaalaukset

**Kukka- ja lintumaalaukset** ovat yksi kiinalaisen maalaustaiteen genreistä. Kukka- ja lintumaalaukset keskittyvät tyypillisesti esittämään eläimiä ja kasveja.

## Historia

Ensimmäinen tunnettu kukka- ja lintumaalaus on itäisen Han-dynastian ajalta 25-250 jaa. tehty korppeja puun oksalla esittävä talon ulkoseinälle tehty maalaus. Ensimmäinen kukka- ja lintumaalauksiin erikoistunut taiteilija oli kuitenkin 300-luvulla elänyt Liu Yinzu, joka tunnetaan puolestaan 500-luvulla eläneet taidekriitikko Xie Hen teoksista. Omaksi genrekseen kukka- ja lintumaalaukset muodostuivat viiden dynastian ajalla 907–960. Tuon ajan tunnetut maalarit Huang Quan, Huang Jucai ja Xu Xi vaikuttivat myös myöhemmin Song-dynastian ajalla eläneisiin maalareihin. Pohjoisen Song-dynastian loppukaudella keisari Huizong (1082– 1135) tuki taiteita ja maalasi teoksia itsekin.

Yuan-dynastian aikana vuosina 1279–1368 kukka- ja lintumaalauksia tekivät konservatiiviset hovimaalarit ja oppineistoon kuuluvat amatöörimaalarit. Hovimaalarit noudattivat Song-dynastian ajan tyyliä, mutta amatöörimaalarit kuten Zhao Mengfu (1254– 1322), Wu Zhen (1280–1354) ja Wang Mian (1287– 1359) alkoivat kuvata maalauksissa uusina aiheina luumun kukkia ja bambuja. Yuan-dynastiaa seuranneen Ming-dynastian tunnettuihin kukka- ja lintumaalareihin lukeutuivat Lin Liang (1416–1468), Shen Zhou (1427– 1509), Tang Yin (1470– 1524), Chen Chun (1483– 1544) ja Xu Wei (1521– 1593). Kukka- ja lintumaalaukset säilyivät genrenä Ming-dynastiaa seuranneessa Qing-dynastiassa. Qing-dynastian yhteydet eurooppalaisiin toivat uusia tekniikoita Kiinalaiseen maalaustaiteeseen. Kiinalaiset maalarit oppivat käyttämään öljyvärejä luomaan vaikutelman kolmiulotteisuudesta käyttämällä perspektiiviä, valoa ja sävyä. Qing-dynastian aikaisia maalareita olivat esimerkiksi Zhang Weibang, Shen Quan, Ren Bonian ja Zhao Zhiqian.

1900-luvun johtava kukka- ja lintumaalari oli Qi Baishi (1864– 1957). Baishin maalausten yleisimpiä aiheita olivat kalat, katkaravut, ravut ja sammakot. Yu Fei’an (1889– 1959) maalasi puolestaan teoksiaan Song-dynastian tyylillä. Kiinan kansantasavallan perustamisen jälkeen vuonna 1949 maalauksilla ajettiin kommunistisen puolueen propagandaa ja ennen vuotta 1980 lähes kaikki taiteilijat työskentelivät valtiolle. Vasta 1970-luvun kulttuurivallankumouksen loppumisen jälkeen taiteilijat saattoivat alkaa esittää maalauksissaan vapaammin henkilökohtaisia tunteitaan. Lin Fengmian (1900–1991) pyrki luomaan kukka- ja lintumaalauksillaan vaikutelmaa yksinäisyydestä.

## Lähteet
Glenn Murray

**Glenn Murray** (s. 25. syyskuuta 1983 Maryport) on englantilainen entinen jalkapalloilija, nykyisin jalkapallokommentaattori. Oikeajalkainen Murray oli pelipaikaltaan keskushyökkääjä.

## Ura
### Alkuvuodet
Murrayn ensimmäinen seura oli Englannin kahdeksanneksi korkeimman sarjatason Workington Reds, jota hän edusti vuodet 2002–2004. Vuonna 2004 hän edusti myös yhdysvaltalaista Wilmington Hammerheadsia ja Englannin konferenssin Barrow AFC:tä, jossa hän pelasi kuusi ottelua tehden yhtä monta maalia.

### Carlisle United
Vuodet 2005–2007 Murray edusti Carlisle Unitedia. Ensimmäisellä Murrayn kaudella seura pelasi vielä konferenssissä, mutta Murrayn lähdettyä seurasta, oli sen sarjataso Ykkösliiga. Murray pelasi Carlisle Unitedin paidassa 46 ottelua tehden niissä viisi maalia. Vuosina 2006–2007 hän oli lainalla Kakkosliigan seuroissa Stockport Countyssä ja Rochdale AFC:ssä. 

### Rochdale AFC
Murray oli vuodet 2006-2007 lainalla Rochdale AFC:ssä, jossa hän teki 12 pelaamassaan ottelussa neljä maalia. Lainansa päätteeksi, tammikuussa 2007 Murray siirtyi pysyvällä sopimuksella Kakkosliigan seuraan, jota hän edusti kauden 2007–2008 tehden 42 pelaamassaan Kakkosliigan ottelussa 21 maalia.

### Brighton & Hove Albion
Tammikuussa 2008 Murray siirtyi Rochdalesta Ykkösliigan Brighton & Hove Albioniin. Hän edusti seuraa neljän kauden ajan, joista viimeisen, kauden 2010–2011, jälkeen Brighton nousi Englannin toiseksi korkeimmalle sarjatasolle Mestaruussarjaan voitettuaan Ykkösliigan. Murray teki Brightonin paidassa pelaamassaan 118 ottelussa 53 maalia, joista 22 syntyi kauden 2010–2011 aikana.

### Crystal Palace FC
Heinäkuussa 2011 Murray siirtyi Mestaruussarjan Crystal Palace FC:hen. Toisella kaudellaan seurassa, eli kaudella 2012–2013, Murray teki 42 pelissä 30 osumaa ja voitti koko Mestaruussarjan maalikuninkuuden. Crystal Palace nousi kauden päätteeksi myös Valioliigaan kaudeksi 2013–2014. Murray teki debyyttinsä Valioliigassa helmikuussa 2014 West Bromwich Albionia vastaan. Avausmaali syntyi seuraavassa kuussa Swansea Cityn verkkoon. 

Kauden 2014–2015 syyspuolikkaan Murray oli lainassa Mestaruussarjan Reading FC:ssä tehden 18 pelaamassaan ottelussa kahdeksan maalia. Palattuaan tammikuussa 2015 Crystal Palaceen Murray onnistui kevätkaudella maalinteossa Valioliigassa seitsemästi.

### AFC Bournemouth
Murray siirtyi kesällä 2015 Valioliigaan nousseeseen Bournemouthiin 5,4 miljoonan euron siirtosummalla. Hän pelasi kaudella 2015–2016 Valioliigassa 19 ottelua ja teki niissä kolme maalia.

### Brighton & Hove Albion FC uudelleen

Kesällä 2016 Murray siirtyi lainalle Brightoniin. Tammikuun 2017 lopulla hän siirtyi Brightonin omistukseen. Kaudella 2016–2017 Murray teki mestaruussarjassa 45 ottelussa 23 maalia ja oli sarjan maalintekijätilastossa jaetulla toisella sijalle. Sen jälkeen Brighton on pelannut Valioliigassa. Kaudella 2017–2018 Murray teki 35 liigaottelussa 12 maalia ja seuraavalla kaudella 38 ottelussa 13 maalia. Hän oli molempina kausina joukkueensa paras maalintekijä.

## Lähteet
Myllylammi (Hämeenlinnan Lietsa)

**Myllylammi** on Kanta-Hämeessä Hämeenlinnassa oleva tekolampi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lampi on patoamalla aikaansaatu patoallas, joka on 90 metriä pitkä. Se patoaa Jokiniitunjoken vettä, joka laskee siihen 300 metriä ylempää. Padon jälkeen joki virtaa vielä 3,3 kilometriä, ennen laskuaan Pääjärveen. lampi kuuluu läheiselle talolle.

## Historia
Vuoden 1855−1856 Kalmbergin kartastossa lammen kohdalla oli joessa vesimylly. Myös joen alajuoksulla oli joessa vesimylly. Vuoden 1884 Senaatin kartastossa jokeen oli piirretty pieni lampi ja vesimylly.

## Lähteet
Talousjohtajabarometri

**Talousjohtajabarometri** on reaalitalouden tilaa ja näkymiä kuvaava tutkimus. Talousjohtajabarometrissa haastatellaan puolivuosittain Suomen 500 suurimman yrityksen talousjohtajia. Barometri toteutetaan kaksi kertaa vuodessa. Talousjohtajabarometri on toteutettu ensimmäisen kerran keväällä 2008.

Talousjohtajabarometri on hyvä tuki kansantalouden tilaa ja lähitulevaisuuden kehitystä arvioitaessa. Tutkimuksen arvo on laajan toimialaotannan lisäksi näkökulmavalinnassa: yrityspäättäjät tuovat äänensä kuuluville.

Tutkimushorisonttina on tutkimushetkeä seuraavat 6-12&nbsp;kk. Tutkimus selvittää reaalitalouden tilaa kolmesta näkökulmasta: 
# kansantalouden näkymät
# yrityksen talousnäkymät
# ajankohtaisteema, joka kevään 2015 talousjohtajabarometrissa oli kevään eduskuntavaalit. 

## Historia

Talousjohtajabarometrin ovat synnyttäneet KTM Jari Kolehmainen s. 1972 ja DI Jari Vesanen s. 1972. He huomasivat, että perinteiset talouden indikaattorit eivät kykene ennustamaan taloudessa tapahtuvia epäjatkuvuuskohtia - lamaa tai noususuhdannetta. Tyypillisesti monet indikaattorit johdetaan historiatiedosta/tilastoista, jolloin talouden kriisit tai noususuhdanteet eivät tule näkyviin perinteisissä indikaattoreissa. He päätyivät siihen, että suuryhtiöiden talousjohtajilla on paras näkemys talouden tilasta. He päättivät aloittaa kaksi kertaa vuodessa toteutettavan Talousjohtajabarometrin, jossa talousjohtajia haastatellaan tulevasta kehityksestä.

Ensimmäinen Talousjohtajabarometri toteutettiin vuonna 2008, jolloin elettiin finanssikriisin syvintä vaihetta. Talousjohtajabarometri on osoittautunut varsin tarkaksi tulevaa talouskehitystä kuvaavaksi malliksi. Barometrin avulla seurataan myös työllisyyskehitystä. Vaalien alla 2015 Suomen silloinen Kokoomuksen puheenjohtaja ja pääministeri Alexander Stubb pääsi vastaamaan barometriin pohjautuviin kysymyksiin Ylen vaalitentissä.

Talousjohtajabarometrin tuloksista kirjoitetaan laajasti suomalaisissa talousmedioissa ja se on vakiinnuttanut paikkansa suomalaisten talousbarometrien joukossa. Muun muassa seuraavat valtalehdet ovat käsitelleet barometriä: Kauppalehti, Talouselämä, Taloussanomat.

## Katso myös
*Finanssikriisi (2007–2009)

## Lähteet

## Aiheesta muualla
*Talousjohtajabarometri-sivusto 
*Eduskuntavaalien puheenjohtajatentti 2015 - Alexander Stubb
CAAC:n lento 2311

**CAAC:n lento 2311** oli CAAC:n lento Lanzhousta Xi’anin ja Changshan kautta Kantoniin. 24. joulukuuta 1982 lentoa operoineessa Iljušin Il-18B -koneessa (rekisteritunnus B-202) syttyi tulipalo sen lähestyessä Kantonia. Matkustamo alkoi vähitellen täyttyä savulla. Laskeutumisen jälkeen kone pysäytettiin kiitotielle ja evakuointi aloitettiin. Savun määrä lisääntyi ja lopulta kone syttyi kesken evakuoinnin ilmiliekkeihin. Palon sammuttamisessa kesti tunti, ja kone tuhoutui täysin.

Onnettomuuslennolla oli 58 matkustajaa ja 11 miehistön jäsentä. 25 matkustajaa sai onnettomuudessa surmansa, ja lisäksi 33 matkustajaa ja neljä miehistön jäsentä loukkaantui.

## Lähteet
Zülfü Livaneli

**Ömer Zülfü Livaneli** (s. 20. kesäkuuta 1946 Ilgın, Turkki) on turkkilainen kirjailija, runoilija, säveltäjä, laulaja, poliitikko ja ihmisoikeusaktivisti. 

Hän toimi maansa parlamentissa kansanedustajana Tasavaltalaisen kansanpuolueen (CHP) riveissä vuosina 2002–2007. Hän on tehnyt musiikillista yhteistyötä maansa ulkopuolella muun muassa kreikkalaisen laulajan Maria Farantourin, säveltäjä Mikis Theodorakisin ja amerikkalaisen laulajan Joan Baezin kanssa. Hän on ollut Unescon hyvän tahdon lähettiläänä vuodesta 1996. Hänen kirjojaan on käännetty useille kielille.

## Lähteet
Chica Bomb

**Chica Bomb** on moldovalaismuusikko Dan Bălanin sanoittama ja tuottama kappale, jolla vierailee yhdysvaltalainen laulaja-lauluntekijä Katie DiCicco. Se julkaistiin Bălanin uran toisena singlenä huhtikuussa 2010.

## Kappaleet

**Digitaalinen lataus**

# "Chica Bomb" (UK Radio Edit) - 3:11
# "Chica Bomb" (Extended Version) - 4:20
# "Chica Bomb" (Chew Fu Hurt Locker Fix Extended Mix) - 5:37
# "Chica Bomb" (Buzz Junkies Remix) - 6:08
# "Chica Bomb" (Buzz Junkies Radio Edit) - 3:38
# "Chica Bomb" (Vanotek Remix) - 4:09

## Listasijoitukset

## Lähteet
Korean Air Cargon lento 6316

**Korean Air Cargon lento 6316** oli Korean Air Cargon reittilento Shanghaista Souliin. Lentoa operoinut rahtilentokone McDonnell Douglas MD-11F (rekisteritunnus HL7373) syöksyi maahan 15. huhtikuuta 1999 Shanghain lähellä Xinzhuangissa pian lentoonlähdön jälkeen. Kone osui siirtotyöläisten asuinrakennukseen, jonka asukkaista viisi kuoli. Lisäksi kaikki kolme miehistön jäsentä kuolivat.

Lennon 6316 onnettomuus on kuolonuhrien määrällä mitattuna toiseksi pahin onnettomuus, jossa MD-11 on ollut osallisena.

## Lentokone
Lentoa 6316 operoinut lentokone oli McDonnell Douglas MD-11F -rahtikone (rekisteri HL7373, sarjanumero 48409). Sen voimanlähteenä oli kolme Pratt & Whitney PW4462 -suihkumoottoria. Kone toimitettiin Korean Airille uutena maaliskuussa 1992. Se muutettiin rahtikoneeksi vuonna 1996, minkä jälkeen sitä käytti Korean Air Cargo.

## Onnettomuus
Lento 6316, jonka kyydissä oli 68 tonnia rahtia, lähti lentoon Hongqiaon lentoasemalta pian kello 16 jälkeen. Miehistönä olivat 54-vuotias kapteeni Hong Sung-sil (), 35-vuotias perämies Park Bom-suk () ja 48-vuotias lentoinsinööri Park Byong-ki (). Lentoonlähdön jälkeen he saivat luvan nousta 1&nbsp;500 metriin (4&nbsp;900 jalkaa). Kun lentokorkeus oli 1&nbsp;400 metriä (4&nbsp;500 jalkaa), perämies vastasi kahdesti väärin kapteenin kysymykseen oikeasta lentokorkeudesta. Hänen mukaansa lennonjohdon antama lentokorkeus oli 1&nbsp;500 jalkaa (460 metriä) 1&nbsp;500 metrin sijasta. Niinpä kapteeni luuli koneen olevan 3&nbsp;000 jalkaa korkeammalla kuin oli tarkoitus. Hän työnsi ohjainta äkisti eteenpäin, jolloin kone alkoi pudota nopeasti. Miehistö menetti koneen hallinnan eikä saanut sitä enää pois syöksystä. Kone syöksyi maahan teollisuusalueella Xinzhuangissa, 10 kilometriä lounaaseen Hongqiaon lentoasemalta. Kolmen miehistön jäsenen lisäksi maahansyöksyssä kuoli kaksi opiskelijaa ja kolme siirtotyöläistä, joiden asuinrakennukseen kone osui. Törmäysvoimat vastasivat magnitudin 1,6 maanjäristystä.

## Tutkinta
27. huhtikuuta 1999 alustavissa tutkimuksissa selvisi, ettei todisteita räjähdyksestä tai teknisestä viasta ennen maahansyöksyä löytynyt. Kiinan siviili-ilmailuhallinnon kesäkuussa 2001 tekemissä lisätutkimuksissa turman syyksi todettiin se, että perämies sekoitti annetun lentokorkeuden, 1&nbsp;500 metriä, 1&nbsp;500 jalkaan. Tämän perusteella kapteeni teki virheellisen päätöksen korkeuden vähentämisestä.

## Lähteet
Eternal Flame

**Eternal Flame** on yhdysvaltalaisen tyttöbändi The Banglesin kappale heidän vuonna 1988 julkaistulta Everything-studioalbumiltaan. Siitä tuli julkaisunsa jälkeen menestyssingle vuonna 1989. Kappale saavutti singlelistan kärjen yhdeksässä valtiossa, mukaan lukien Australiassa, Alankomaissa, Isossa-Britanniassa ja Yhdysvalloissa. Kappaleen sanoittivat Billy Steinberg ja Tom Kelly sekä The Banglesin Susanna Hoffs. "Eternal Flamellä" sekä "Walk Like an Egyptianilla" The Banglesistä tuli kaikkien aikojen kolmas tyttöbändi, joka on julkaissut useita Yhdysvalloissa listan kärkeen päässeitä kappaleita The Supremesin ja The Shirellesin jälkeen.

Single ylsi Suomen virallisen singlelistan sijalle 9.

Kappale nousee merkittäväksi kipeiden muistojen symboliksi Iida Rauman romaanissa *[[Hävitys: Tapauskertomus|Hävitys: tapauskertomus]]*.

## Lähteet
Proterotheriidae

**Proterotheriidae** on esihistoriallinen Litopterna-lahkoon kuulunut heimo, johon kuului Etelä-Amerikassa eläneitä kavioeläinmäisiä eläimiä. Niitä esiintyi paleoseenikaudelta pleistoseenikaudelle noin 60 miljoonaa–12&nbsp;000 vuotta sitten. Heimon sisällä koko vaihteli paljolti. Heimoon kuuluneiden eläinten jalat muistuttivat hevoseläimiä.

## Lähteet
Kari Aalto

**Kari Aalto** (s. 25. toukokuuta 1976 Tampere) on suomalainen muusikko. Hän oli Pertti Kurikan Nimipäivät -yhtyeen laulaja ja sanoittaja vuodesta 2009 vuoteen 2016. 

Aalto esiintyy Pertti Kurikan Nimipäivistä tehdyssä dokumenttielokuvassa *[[Kovasikajuttu]]*. Hän toimii Bassoradiossa esitettävän *Isäntänä Kari Aalto* -keskusteluohjelman vetäjänä. Laulamisen ohella Aalto soittaa rumpuja, bassoa ja kosketinsoittimia. Lisäksi Kari Aalto on tehnyt konemusiikkia Marko Koivun kanssa, esimerkiksi instrumentaalikappale ”Jupiterin kuut” on kuultavissa elokuvassa *[[Vähän kunnioitusta]]*.

Pertti Kurikan Nimipäivät lopetti toimintansa vuoden 2016 lopussa kitaristi Kurikan jäätyä eläkkeelle 60-vuotissyntymäpäivän kunniaksi. Syksyllä 2017 sai ensi-iltansa yhtyeen loppuajoista kertova toinen dokumenttielokuva *[[Tokasikajuttu]]*.

Kari on pitänyt omaa kauhuelokuvaraporttiohjelmaa "Karin kauhuohjelma".

## Sooloura
Aallon esikoisalbumi *[[Janoinen kulkuri]]* julkaistiin lokakuussa 2017 levymerkillä Kasettipesä. Albumilla vieraili muusikoita yhtyeistä Sehr Schnell, Baardibois, Rikoslaki, Koljosen tiekiista, Ydinperse & Rasva-Räpylä.

Aallon Kari Aalto & Rastakarai -reggaeyhtyeen debyyttialbumi "Summer Is Fun Fun Fun" ilmestyi kesällä 2020. Aiemmin levyltä oli julkaistu singlet "Lemmy on menny", "Love And Peace", "Piknikillä" sekä "Saba-daba-duba-daba.

## Lähteet
Fiat Chrysler Automobiles

**Fiat Chrysler Automobiles** (**FCA**) oli vuonna 2014 perustettu maailman seitsemänneksi suurin autonvalmistaja, joka yhdistyi vuonna 2021 PSA:n kanssa Stellantis-konserniksi. FCA:n syntyessä italialaisen Fiatin sekä Fiatin hankkiman yhdysvaltalaisen Chryslerin omistus siirtyi yhdelle yhtiölle. FCA oli juridisesti alankomaalainen yhtiö, mutta sen pääkonttori sijaitsi Lontoon West Endissä. FCA:n tytäryhtiöitä olivat FCA Italy S.p.A. ja FCA US LLC. FCA Italyn operatiivisia tytäryhtiöitä olivat muun muassa Fiat Automobiles ja Fiat Professional.

Toukokuussa 2019 ilmoitettiin FCA:n ja Renaultin yhdistymisestä, jonka myötä olisi syntynyt maailman kolmanneksi suurin autonvalmistaja. Kesäkuussa 2019 FCA kuitenkin vetäytyi suunnitelmistaan yhdistyä Renaultin kanssa.

Lokakuussa 2019 ilmoitettiin ensi kertaa FCA:n ja Groupe PSA:n yhdistymisestä. Joulukuussa 2020 EU-komissio hyväksyi FCA:n ja PSA:n yhdistymisen, ja 16. tammikuuta 2021 FCA ja PSA virallisesti fuusioituivat Stellantis-konserniksi.

## Liiketoiminta-alueet
FCA:n liiketoiminta oli jaettu kuuteen alueeseen, joista neljä oli maantieteellistä aluetta: Pohjois-Amerikka (NAFTA), Etelä- ja Keski-Amerikka (LATAM), Aasian–Tyynenmeren alue (APAC) sekä Euroopan–Lähi-idän–Afrikan alue (EMEA). Kaksi muuta liiketoiminta-aluetta olivat Maserati sekä komponentit.

## Automerkit
FCA:n omistamat automerkit olivat Abarth, Alfa Romeo, Chrysler, Dodge, Fiat, Fiat Professional, Jeep, Lancia ja Ram Trucks sekä Maserati. FCA oli maailman seitsemänneksi suurin autovalmistaja. Se myi vuonna 2014 yhteensä 4,8 miljoonaa autoa, joista 2,5 miljoonaa Pohjois-Amerikassa. FCA:n osuus henkilöautomarkkinoista oli Pohjois-Amerikassa 12 prosenttia, Euroopassa kuusi prosenttia ja erityisesti Italiassa 28 prosenttia.

## Lähteet
* 

### Viitteet

## Aiheesta muualla
* Fiat Chrysler Automobiles Group
Vaalan kirkko

**Vaalan kirkko** on  arkkitehti Dag Englundin suunnittelema alun perin torniton tiilinen pitkäkirkko, joka rakennettiin Vaalaan vuosina 1960–1961. Kirkkoa laajennettiin arkkitehti Matti Leiberin suunnitelmien mukaan 1988 seurakuntakeskuksen muilla tiloilla ja kellotornilla. Kirkon pinta-ala on 346 neliötä ja istumapaikkoja siellä on 400 hengelle. Alttarilla on puinen risti. Kirkon 14-äänikertaiset urut on valmistanut Kangasalan urkutehdas 1961.  Laajennusosassa on seurakuntasali, kirkkoherranvirasto, lapsi- ja nuorisotyön tilat sekä työhuoneita.

## Lähteet
Voghera

**Voghera** on kaupunki Pohjois-Italiassa Pavian maakunnassa Lombardian alueella. Se on Pojoen eteläpuolisen Oltrepò Pavese alueen tärkein kaupunki. Kaupungin nähtävyyksiä ovat tuomiokirkko Duomo di Voghera sekä Viscontien linna Castello Visconteo.

Antiikin aikana nykyisen Vogheran paikalla sijaitsi Irian kaupunki.

## Tunnettuja kaupunkilaisia
* Valentino, muotisuunnittelija
* Alberto Arbasino, kirjailija
* Giovanni Parisi, nyrkkeilijä

## Lähteet

## Aiheesta muualla
Love You like a Love Song

**Love You like a Love Song** on yhdysvaltalaisen tuotantotiimi Selena Gomez & the Scenen kappale heidän kolmannelta, When the Sun Goes Down&nbsp;-studioalbumiltaan. Sen julkaisi Hollywood Records digitaalisesti ladattavana singlenä 17. kesäkuuta 2011 sekä Yhdysvaltain CHR-radiokanavilla 17. elokuuta 2011.

Kappaleen sanoittivat Antonina Armato sekä Tim James. Sama kaksikko myös tuotti kappaleen nimellä Rock Mafia. Vastaavana sanoittajana toimi Adam Schmalhol sekä vastaavana tuottajana Devrim Karaoglu. Gomezin mukaan kappaleen oli tarkoitettu kuulostavan erilaiselta verrattuna hänen aiempaan musiikilliseen materiaaliinsa. "Love You like a Love Song" on tempoltaan keskitasoinen electropop-kappale eurodiscorytmillä. Kappaleen sanat kertovat rakkaussuhteesta sen ensisijaisessa vaiheessa.

"Love You like a Love Song" oli menestys Pohjois-Amerikassa, jossa se saavutti Yhdysvaltain Billboard Hot 100&nbsp;-listan sijan kaksikymmentäkaksi sekä Canadian Hot 100&nbsp;-listan sijan kymmenen. Siitä tuli yhtyeen menestynein single Yhdysvalloissa pysyttyään kaikista pisimpään listoilla, myytyään yli kaksi miljoonaa kopiota sekä saavutettuaan Recording Industry Association of American (RIAA) myöntämän tuplaplatinalevyn. Kappale kuitenkin epäonnistui saamaan samanlaista menestystä kansainvälisesti, päästyään monilla listoilla vain viidenkymmenen parhaan joukon huonommalle puolelle. Tästä huolimatta se kuitenkin onnistui pääsemään Belgiassa sijalle neljätoista sekä myymään kultaa Australiassa ja Ruotsissa.

Kappaleen "Love You Like a Love Song" musiikkivideon ohjasivat Geremy Jasper ja Georgie Greville. Se sisältää Gomezin esittämässä kappaletta japanilaisessa karaokebaarissa. Video aiheutti kiistaa maalin käytöstä hevosessa; maali osoittautui myöhemmin myrkyttömäksi. Myrkyttömästä maalista sekä Humane societyn valvonnasta huolimatta hevoskohtaukset poistettiin videon lopullisesta versiosta.

## Lähteet
Mercedes F1 W06 Hybrid

**Mercedes F1 W06 Hybrid** on Mercedeksen käyttämä Formula 1 -auto kaudella 2015. Autoa ajoivat saksalainen Nico Rosberg sekä hallitseva maailmanmestari brittiläinen Lewis Hamilton.

## Yhteenveto
Auto julkistettiin Jerezissä ajetuissa testeissä 1. helmikuuta. Kauden ensimmäisessä kilpailussa Australiassa talli ajoi ylivoimaiseen kaksoisvoittoon. Hamilton ajoi paalulta voittoon Rosbergin sijoittuessa toiseksi. Kilpailussa nähdyn ylivoiman jälkeen sarjan kaupallisia oikeuksia hallinnoiva Bernie Ecclestone sekä Red Bull -talli vaativat, että FIA tasoittaisi kilpailua. Mercedeksen urheilujohtaja Toto Wolff ja Hamilton näkivät vaatimukset epäreiluina. 

Malesian GP:ssä Mercedeksen auto osoittautui Ferrarin autoa huonommaksi kuumissa olosuhteissa. Hamilton ajoi jälleen paalupaikalle, mutta kilpailussa voittoon nousi Ferrarin Sebastian Vettel. Mercedekset joutuivat tekemään yhden varikkopysähdyksen Vetteliä enemmän ja hävisivät Ferrarille lopulta noin kymmenellä sekunnilla.

## Formula 1 -tulokset

## Lähteet

## Aiheesta muualla
Lemmensilta

**Lemmensilta** on nimitys, jota on käytetty neljästä eri Haapajärvellä Ylipään koulun lähellä sijaitsevasta jalankululle ja pyöräilylle tarkoitetusta sillasta. Nykyinen silta on vuodelta 2022.

## 1900-luvun sillat
Ensimmäinen Ylipään koulun oppilaita varten tehty jalankulkusilta paikalle valmistui vuonna 1915. Kun se tuhoutui kevättulvassa, rakennettiin tilalle vuonna 1926 uusi kaarisilta. Rakennustyössä mukana ollut kirvesmies Jaakko Harmaala antoi sillalle nimen *Lemmensilta*, koska hänen mukaansa ”Nyt Ylipään ja Karjalahden poikien ei tartte hukkua riijuureissuilla”.

Seuraava silta valmistui vuonna 1965. Se ylitti jokiuoman, jota pitkin Päijänteen vesistön vedet virtasivat Kalajokeen ja edelleen Pohjanlahteen ennen kuin maankohoaminen muutti vesistön virtaamaan Suomenlahteen noin vuoden 4200 eaa. tienoilla. Lemmensillalla on pidetty useiden vuosien ajan yhteislauluilta Haapajärvi-viikon aikana. 

## 2020-luku
Vuoden 1965 silta romahti itsekseen 23. joulukuuta 2020. Se oli ollut käyttökiellossa jo ainakin vuoden ajan. Hieman ennen sillan romahtamista Eduskunta oli myöntänyt 150&nbsp;000 euroa sillan purkamiseen ja uuden rakentamiseen. Uusi silta otettiin käyttöön syksyllä 2022.

## Lähteet
Dustin Johnson

**Dustin Hunter Johnson** (s. 22. kesäkuuta 1984 Columbia, Etelä-Carolina) on yhdysvaltalainen ammattilaisgolfaaja. Johnson aloitti ammattilaisuransa vuonna 2007 ja on nykyisin mukana LIV Golfilla. Maailmanrankingissa hän oli ykkösenä helmikuusta 2017 toukokuuhun 2018.

Johnson on saavuttanut urallaan 17 ammattilaisvoittoa, joista 15 on tullut PGA Tourilla. Major-turnauksista hän voitti Yhdysvaltain avoimet vuonna 2016. Britannian avoimissa hän on ollut parhaimmillaan toinen vuonna 2011. Hän oli tuossa turnauksessa lähellä jopa voittoa, mutta viimeisen kierroksen 14. reiällä tullut tuplabogi romutti Johnsonin haaveet ja mestaruus meni Darren Clarkelle. PGA Championshipissä hän on ollut parhaimmillaan toinen vuonna 2015 ja The Masters Tournamentissä neljäs vuonna 2016. Ryder Cupin joukkueessa Johnson on ollut mukana vuosina 2010, 2012 ja 2016.

Johnsonin avopuoliso on entisen NHL-tähden Wayne Gretzkyn tytär Paulina Gretzky. Heillä on vuonna 2015 syntynyt lapsi. Johnson on kärähtänyt urallaan kahdesti kokaiinin käytöstä, vuosina 2012 ja 2014.

## Lähteet
Novi Ligure

**Novi Ligure** on kunta Pohjois-Italiassa Piemonten alueella Alessandrian maakunnassa. Se sijaitsee Monferraton alueella, joka on viinituotantoseutua. Kaupungissa on hyvin säilynyt vanhakaupunki, jossa on paljon huviloita, kirkkoja ja palatseja. Novi Liguressa on pyöräilymuseo *[[Museo dei Campionissimi]]*.

## Aiheesta muualla

## Lähteet
Leo Mäkelä

**Leo Mäkelä** (s. 16. syyskuuta 1988) on suomalainen curling-pelaaja. Hän edustaa Kisakallio Curling Clubia ja kuuluu myös Aku Kausteen kipparoimaan Suomen curling-maajoukkueeseen, jonka varamiehenä Mäkelä pääosin pelaa. Mäkelä on 174 senttimetriä pitkä ja painaa 80 kilogrammaa.

## Ura
Vuonna 2004 curlingin aloittanut Mäkelä on osallistunut urallaan kaksiin MM-kilpailuihin. Parhaimmillaan hän on ollut niissä neljäs, vuonna 2015 Halifaxissa. EM-kilpailuihin hän on osallistunut niin ikään kahdesti. Hän oli myös mukana vuoden 2009 kesäuniversiadeissa, ollen tuolloin kahdeksas. SM-kilpailuista Mäkelällä on kaksi kultaa ja yhteensä viisi palkintosijoitusta.

## Lähteet
Runaway (U & I)

**Runaway (U & I)** on ruotsalaisen elektronista musiikkia soittavan tuottajaduo Galantisin kappale. Sen julkaisi Warner Music singlenä 4. lokakuuta 2014. Kappale oli Euroopassa kaupallinen menestys. Se onnistui pääsemään listan kärkeen Alankomaissa ja Belgiassa. Tämän lisäksi se pääsi kahdenkymmenen parhaan joukkoon Australiassa, Norjassa, Puolassa, Suomessa ja Yhdysvalloissa.

## Kappalelista

**Digitaalinen lataus**

# "Runaway (U & I)" - 3:47

**Digital remixes**

# "Runaway (U & I) - Quintino Remix" - 4:45
# "Runaway (U & I) - Ansolo Remix" - 5:16
# "Runaway (U & I) - East & Young Remix" - 4:34
# "Runaway (U & I) - Kaskade Remix" - 5:15

## Lähteet
Funkytown

**Funkytown** on yhdysvaltalaisyhtye Lipps Incin kappale heidän vuonna 1979 julkaistulta Mouth to Mouth-debyyttistudioalbumilta. Se julkaistiin yhtyeen uran toisena singlenä maaliskuussa 1980. Kappaleen on sanoittanut Steven Greenberg.

Se sanoitettiin sillä aikaa kun yhtye eli vielä Minneapolisissa, haaveenaan muuttaa New Yorkiin. Kappale pääsi Billboard Hot 100-listalle 29. maaliskuuta 1980 ja vietti 31. toukokuuta lähtien listan kärjessä yhteensä neljä viikkoa. Se oli parhaimmillaan myös Dance-listan soitetuin kappale keväällä 1980.

Single piti hallussaan ainutlaatuista ennätystä: se saavutti singlelistan ensimmäisen sijan yhteensä 28 eri valtiossa. Se oli enemmän kuin millään muulla singlellä aina Madonnan "Hung Upin" julkaisuun asti, joka pääsi listan ensimmäiselle sijalle 41 valtiossa vuonna 2005. Se saavutti listan kärjen Yhdysvalloissa, Saksassa, Itävallassa, Sveitsissä, Norjassa, Alankomaissa, Australiassa sekä monissa muissa valtioissa. Kappale saavutti listan toisen sijan Isossa-Britanniassa, Ruotsissa ja Yhdysvaltain R&B-listalla. Se oli Lipps Incin ainoa single, mikä on päässyt neljänkymmenen parhaan joukkoon.

## Lähteet
We Run the Night

**We Run the Night** on australialaisen DJ:n ja tuottajan Havana Brownin kappale. Sen ovat sanoittaneet tuottajakaksikko More Megan Cassie Davis ja Snob Scrilla. Levy-yhtiö Island Records julkaisi kappaleen digitaalisesti ladattavana 29. huhtikuuta 2011. Kyseessä oli Brownin uran esikoissingle. Kappale on mukana EP-levyllä *[[When the Lights Go Out]]* sekä Brownin esikoisalbumilla *[[Flashing Lights (albumi)|Flashing Lights]]*.

Kappale sai ristiriitaisista positiivisiin vaihtelevia vastaanottoja musiikkikriitikoilta. Se saavutti viidennen sijan ARIA Chartsin singlelistalla, ja Australian Recording Industry Association (ARIA) palkitsi sen kolminkertaisella platinalla. RedOnen kappaleesta tekemä remix, jolla vierailee yhdysvaltalaisräppäri Pitbull, saavutti Yhdysvaltain Billboard Hot 100 -listalla 26. sijan sekä Yhdysvaltain Hot Dance Club Songs -listalla kärjen. Recording Industry Association of America (RIAA) palkitsi kappaleen platinalla tämän myytyä yli miljoona kopiota. Kappaleen remix-versio ylsi singlelistoille myös Kanadassa, Tšekissä, Norjassa ja Slovakiassa.

Benn Jae ja Tony Prescott ohjasivat kappaleen musiikkivideon. Sen ensiesitys toteutui Brownin Vevo-kanavalla 11. toukokuuta 2011. RedOnen remix-version musiikkivideo sai ensiesityksensä Vevo-kanavalla 7. maaliskuuta 2012. 

## Lähteet
Viinijärven kirkko

**Viinijärven kirkko** on arkkitehti Veikko Larkaksen suunnittelema tiilestä ja puusta 1953 rakennettu torniton pitkäkirkko Liperin Viinijärvellä. 

Suorakaiteen muotoisessa kirkossa on matalat seinät ja jyrkkälappeinen satulakatto ja se edustaa hyvin 1950-luvun suosittua matalaseinäistä ja katoltaan jyrkkälappeista muotoa, joka jäljittelee keskiaikaisia kivikirkkoja. Erillinen kellotapuli rakennettiin 1960 ja seurakuntatalosiipi 1965. Kirkon pinta-ala on 250 neliötä ja istumapaikkoja siellä on 350 hengelle.

Kirkon 13-äänikertaiset urut on valmistanut Urkurakentamo Tuomi 1974. Urkujen fasadi on Matti Tuomen käsialaa, ja se pohjautuu Asko Rautioahon luonnokseen Pieksämäen kaupungin kirkon urkujen julkisivusta, joka ei kuitenkaan toteutunut. Kirkon alttaritaulu on taiteilija Ida Silfverbergin maalaama ja oli alun perin Pälkjärven kirkon alttaritaulu. Pälkjärveltä on kirkkoon saatu myös messukasukka sekä matkaehtoollisvälineistö.

Viinijärven kirkko oli myös Viinijärven seurakunnan pääkirkko. Seurakunta irtautui Liperistä 1959, ja liitettiin takaisin Liperin seurakuntaan talousvaikeuksien takia vuonna 1995.  

Nykyään Viinijärven kirkossa järjestetään kaksi kertaa kuukaudessa jumalanpalvelus, ja kirkolla on erilaista kerho-, piiri- ja musiikkitoimintaa.

## Kuvia

Tiedosto:Viinijärvi church 09.JPG|Kellotornin alaosassa on Ruskealan kirkonkello vuodelta 1750.
Tiedosto:Viinijärvi church 07.JPG|Kirkon pääovessa on luontoaiheista koristelua.


## Lähteet

## Aiheesta muualla